Document ID: /roh_data/filtered/fineweb-2-filterrobots_roh.jsonl.gz/49422

Il Parc Ela vul involver anc pli ferm ils giavischs dals purtaders da l’economia, turissem e da la populaziun. Il Parc Ela stat a disposiziun ad interpresas e privats, che vulan sviluppar in product en connex cun il parc.
Cun la campagna ELAnavant vul il parc guardar cun ils interessads, nua ch’i dat anc potenzial per sa sviluppar. Per exempel porscha il Parc Ela ina scolaziun, nua che hotels pon emprender, co ch’ins po manar a moda persistenta in hotel, u sin tge puncts ch’in hotel sto guardar, sch’el vul porscher offertas en connex cun la natira e la cultura.